Állapotfelméréssel kapcsolatos adatkezelésre vonatkozó tájékoztató

A **Dévény Anna Alapítvány** (székhely: 1122 Budapest, Széll Kálmán tér 16., nyilvántartási szám: 01-01-0000421; „**Alapítvány**”) az Európai Unió és a Tanács 2016/679. számú rendelete („**Rendelet**”) való megfelelés érdekében az alábbiakban tájékoztatja az állapotfelméréssel kapcsolatos személyes adatok kezeléséről:

1. Az adatkezelő és adatvédelmi tisztviselő

A személyes adatok kezelése tekintetében adatkezelő a Dévény Anna Alapítvány (székhely: 1122 Budapest, Széll Kálmán tér 16., nyilvántartási szám: 01-01-0000421).

Az Alapítvány adatvédelmi tisztviselőt nevezett ki. Az Alapítvány adatvédelmi tisztviselője: dr. Sipos Adrienn, e-mail cím: adatvedelem@deveny.hu.

1. Az adatkezelés célja és jogalapja

Az Alapítvány a személyes adatokat a DSGM-tünettana szerinti állapotfelmérések ütemezése és az egészségügyről szóló 1997. évi CLIV. törvény 100. § (1) és (3) bekezdéseiben meghatározott rehabilitációs tevékenység ellátása céljából kezeli.

Az adatkezelés jogalapja az állapotfelmérések ütemezése és lefolytatása, valamint dokumentálása tekintetében a Rendelet 6. cikk (1) bekezdés e) pontja, a Rendelet 9. cikk (2) bekezdés h) pontja és az 1997. évi XLVII. törvény 4. § (1) bekezdése.

1. Személyes adatok címzettjei

Az állapotfelmérések ütemezésével kapcsolatos adatokat az Alapítvány a következő címzettek részére teszi hozzáférhetővé:

* + az Alapítvány részére Office 365 rendszert biztosító Microsoft Ireland Operations Limited (One Microsoft Place, South County Business Park Leopardstown Dublin 18, D18 P521 Írország);
	+ az Alapítvány részére rendszergazdai szolgáltatást végző vállalkozó.

Az Alapítvány az állapotfelmérések lefolytatásával és dokumentálásával kapcsolatos személyes adatokat a gyógytornász feladatok ellátásában közreműködő szerződéses partnerek részére teszi hozzáférhetővé a feladataik ellátáshoz szükséges mértékben a személyes közreműködői jogviszony fennállására tekintettel.

Az állapotfelmérések dokumentálásával kapcsolatos elektronikusan rögzített adatokat az Alapítvány továbbá az Alapítvány részére rendszergazdai szolgáltatást végző vállalkozó részére teszi hozzáférhetővé.

1. Az adatkezelés időtartama

Az Alapítvány a személyes adatokat az egészségügyi adatok kezelésére irányadó jogszabály szerint az adatfelvételtől számított 30 évig őrzi meg.

1. Az Ön adatkezeléssel kapcsolatos jogai

Az adatkezeléssel kapcsolatos jogai gyakorlása érdekében az Alapítványhoz az adatvedelem@deveny.hu e-mail címen fordulhat.

Az Alapítvány az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele.

Az Alapítvány szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról az Alapítvány a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A személyes adatai kezelésével kapcsolatban a következő jogokat gyakorolhatja:

* 1. Hozzáféréshez való jog

Önnek joga van arra, hogy visszajelzést kapjon az Alapítványtól arra vonatkozóan, hogy az Alapítvány kezeli-e az Ön személyes adatait, illetve kérheti a kezelt személyes adatai másolatát.

Ha az Alapítvány a személyes adatait kezeli, akkor jogosult arra, hogy megismerje, hogy

* + 1. az Alapítvány milyen személyes adatait, milyen jogalapon, milyen adatkezelési cél miatt, mennyi ideig kezeli,
		2. az Alapítvány kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait,
		3. milyen forrásból származnak a személyes adatai,
		4. az Alapítvány alkalmaz-e automatizált döntéshozatalt, valamint annak logikáját, ideértve a profilalkotást is.

Az Alapítvány az adatkezelés tárgyát képező személyes adatok másolatát az Ön erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel.

Az adatbiztonsági követelmények teljesülése és az Ön jogainak védelme érdekében az Alapítvány meg kell, hogy győződjön az érintett és az Ön személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

* 1. Helyesbítéshez való jog

Ön jogosult az Alapítványtól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

Amennyiben Ön hitelt érdemlően igazolni tudja a helyesbített adat pontosságát, az Alapítvány a kérést legfeljebb egy hónapon belül teljesíti és erről Önt az Ön által megadott elérhetőségen értesíti.

* 1. Adatkezelés korlátozásához való jog

Ön kérheti, hogy a személyes adatai kezelését az Alapítvány korlátozza, ha

* + 1. Ön vitatja a személyes adatok pontosságát (ebben az esetben az Alapítvány arra az időtartamra korlátozza az adatkezelést, amíg ellenőrzi a személyes adatok pontosságát),
		2. az adatkezelés jogellenes, Ön a személyes adatok törlését ellenzi, és ehelyett kéri azok felhasználásának korlátozását
		3. az Alapítványnak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli,
		4. Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Alapítvány jogos indokai elsőbbséget élveznek-e az érintett jogos indokaival szemben).
	1. Tiltakozáshoz való jog

Ön tiltakozhat az adatkezelés ellen, ha álláspontja szerint az Alapítvány a személyes adatát a jelen adatkezelési tájékoztatóban megjelölt céllal összefüggésben nem megfelelően kezeli. Ebben az esetben az Alapítványnak kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

* 1. Törléshez való jog

Kérheti, hogy az Alapítvány törölje a személyes adatait.

Az Alapítvány indokolatlan késedelem nélkül törli az Ön személyes adatait, ha (i) az Alapítványnak nincs szüksége a személyes adatokra abból a célból, amely célból gyűjtötte vagy kezelte, (ii) az Alapítvány a személyes adatait jogellenesen kezelte, (iii) az Alapítvány jogi kötelezettsége teljesítéséhez köteles a személyes adatokat törölni.

Ha az Alapítvány nyilvánosságra hozta a személyes adatokat és azt törölni köteles, akkor megtesz minden tőle elvárhatót annak érdekében, hogy tájékoztassa a személyes adatot kezelőket, hogy Ön kérelmezte tőlük az adott személyes adatokra mutató linkek vagy a személyes adatok másolatának, illetve másodpéldányának törlését.

1. Jogsértés esetén tehető lépések
	1. Ha úgy gondolja, hogy az Alapítvány megsértette a jogait a személyes adatok kezelése során, akkor lépjen kapcsolatban az Alapítvánnyal az adatvedelem@deveny.hu e-mail címen.
	2. A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (székhely: 1055 Budapest, Falk Miksa utca 9-11., levelezési cím: 1363 Budapest, Pf. 9., e-mail cím: ugyfelszolgalat@naih.hu, telefonszám: +36 (1) 391-1400, honlap címe: naih.hu).
	3. Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a tagállami lakóhelye (állandó lakcím) vagy a tagállami tartózkodási helye (ideiglenes lakcím), illetve az Alapítvány székhelye szerint illetékes törvényszéknél nyújtja-e be keresetét.